钦定古今图书集成/明伦汇编/氏族典/第202卷 > 高思好
## 钦定古今图书集成/明伦汇编/氏族典/第202卷 > 高思好

按《北齐书上洛王思宗传》，思宗弟思好，本浩氏子也。
思宗养以为弟，遇之甚薄。少以骑射事文襄。及文宣
受命，为左卫大将军。本名思孝，天保五年讨蠕蠕，文
宣悦其骁勇，谓曰：“‘尔击贼如鹘入鸦群，宜思好事’。故
改名焉。累迁尚书令、朔州道行台、朔州刺史、开府、南
安王。甚得边朔人心。武平五年，遂举兵反，军败死。”